Eivor Bergum

Eivor Bergum (født 20. februar 1946 i Narvik) er en norsk lyriker og romanforfatter, født og oppvokst og bosatt (per 2014) i Narvik. Ved siden av forfatterskapet har hun vært litteraturkritiker i Nordlys og Klassekampen, underviser i kreativ skriving, leder bokbad, brukes som konsulent, frilans kritiker og som konferansier. Hun framfører egne dikt sammen med eller uten musikere.

Bokutgivelser 
Barne- og ungdomsbøker 
 Ina i Blomstervik Tiden Norsk Forlag – 1981        Roman for barn om ei døv jente
 Hører du den blå fargen? Tiden Norsk Forlag – 1984 Fortsettelse om døve Ina
 Budskap fra Vojvodina Tiden Norsk Forlag – 1986    Ungdomsroman fra nåtid og fra forrige verdenskrig om serbiske Marco i nordnorsk fangeleir og om nålevende Markus 
 Spetakkel og Mosling Tiden Norsk Forlag – 1993     Humoristisk barneroman med tema hyperaktivitet
 Fløtepus Tiden Norsk Forlag – 1996                 Ut av skapet-roman om homofile Olav på atten som møter Rasmus
 Mona Lisa og flygeren Gyldendal/Tiden – 1999       Barnebok om Mona Lisa som bor hos hippie-morfaren mens mamma utdanner seg til pilot 

Budskap fra Vojvodina er oversatt til serbisk i 2006. Boka basert på hendelsene til de aller yngste jugoslaviske krigsfangene som ble deportert til Norge av nazistene i 1942
Utdrag fra Ina i Blomstervik oversatt til finsk og til lulesamisk i leseboka Lednegiella 6, 1998. Diktet Steinhuset oversatt til engelsk i praktutgaven av Skulpturlandskap Nordland, den engelskpubliserte versjonen 

Bøker for voksne 
 Strenger i det ukjente, dikt Tiden norsk Forlag – 1979
 Holde Varmen, dikt Tiden norsk Forlag – 1983 
 Presthanda, roman Tiden Norsk Forlag – 1988        Fra mellomkrigstida om enkemannen og presten og hans datter som begge strever med egen tilværelse på et ramsalt, frodig, nordnorsk tettsted 
 Discjockey, roman Tiden Norsk Forlag – 1990        Om discjockeyen og løvetannbarnet Greger Antonsen i førtiårene, feit, ingen filmstjernetype men full av galgenhumor og sjarm  
 
Samlige publikasjoner er lagt ut på Nasjonalbibliotekets websider og kan leses i sin helhet.

Drama/radio/TV:

Spetakkel og Mosling er tilrettelagt for NRK radio av Andris Snortheim, musikk komponert av Andris Snortheim, lest av Lasse Lindtner. Sendt i Hokus Bokus, Radio Ransj og Barnetimen. "Byreven og Gatekjøkkenmåsen" oppdrag for NRK og Festspillene i Nord-Norge, sendt i Barnetimen. 
Skrevet og holdt en rekke kåserier for NRK Nordland på åttitallet. Lest diktet Myrsnipedikt i PAN, NRK TV 1983, egne dikt i Dagsrevyens reportasje fra Festspillene i Nord-Norge 1979 og har vært vist i flere sammenhenger i NRK TV, senest som bokbader av Anne Holt i Dagsrevyen 2010, samt fra egenskrevet forestilling sammen med Anne Bjørkli og Kine Hellebust; Så gjør si så når vi slår ut vårt hår i Harstad Kulturhus, reportasje i Nordnytt, desember 2010.   
  
Diktet «Myrsnipedikt» fra Holde Varmen 1983 kom på åttendeplass av hundre, i antologien Dikt i hundre, folkets favoritter (Orkana forlag/Boklubben lyrikk, 2005). Diktet fins i et titalls leseverk og er brukt ved norskeksamen i videregående skole. Også «Visjon om Kjærlighet» fra antologien Nordnorsk Temperament, Kagge forlag, 2001 har fått en kultstatus.

Eivor Bergum er representert i over 40 antologier.

Sammen med trioen Arctimus fra Kultur i Troms har hun fremført egne dikt til deres musikk. Emsemblet har turnert i Nord-Norge, på Svalbard, samt Oslo og Østfold.

Medlemskap 
Den norske Forfatterforening, Norsk Kritikerlag, Norske Barne- og Ungdomsbokforfattere, Norsk Forfattersentrum, Nordnorsk forfatterlag, PEN, Kunstnerforeningen i Oslo.

Priser, utmerkelser og stipender 
 Budskap fra Vojvodina innstilt til kritikerprisen 1986 på andreplass av komitéen til daværende Ulf, nå NBU 
 2. pris i Tidens romankonkurranse for Discjockey 1990
 Narvik kommunes kulturpris 1991
 Æres-Svartabjørn av Narvik 1994
 Har hatt statens garantiinntekt for kunstnere i 25 år fra 1988 - 2013 og folketrygden overtok
 Æresmedlem av Nordnorsk forfatterlag 2011

Verv  
 2015 -  Styremedlem i Narvik SV
 2012 - 2015: Medlem av Det Litterære Råd, Nordnorsk forfatterlag
 Tidligere leder av Nordnorsk Forfatterlag – Nnf 
 Tidligere medlem av styret, Norske Barne- og Ungdomsbokforfattere – NBU
 Tidligere leder av Det litterære råd, Norske Barne- og Ungdomsbokforfattere – NBU 
 Tidligere leder av Det litterære råd, Nordnorsk forfatterlag 
 Tidligere medlem av Arbeidsutvalget, Forfattersentrum Nord
 Tidligere medlem eller leder av valgkomitéen i hhv Den norske Forfatterforening, Norske Barne- og Ungdomsbokforfattere og Nordnorsk forfatterlag
 Tidligere nestleder i representantskapet, Festspillene i Nord-Norge
 Tidligere pers. vararepresentant for komponist Håkon Berger i Statens utvalg for stipend og garantiinntekter
 Tidligere leder av Narvik Kunstforening
 Tidligere medlem og leder av valgkomiteen, Hamsunselskapet  
 Tidligere nestleder av Narvik SV  
 Tidligere styremedlem av Sarpsborg SV  
 Tidligere komitemedlem av Østfold SV  
 Tidligere utvalgsmedlem av Troms SV

Redaksjonelt arbeid 
 Redaktør for NBUs medlemsblad NBUlletin
 Medredaktør for barnesidene i Nordnorsk Magasin

Kilder 
 Presentasjon av Eivor Bergum i Forfatterkatalogen på Forfattersentrums nettsider

Norske barnebokforfattere
Norske lyrikere
Norske romanforfattere
Personer fra Narvik kommune
Fødsler i 1946